Source: http://www.vm.ee/?q=node/14971
Timestamp: 2013-12-10 19:04:38+00:00

Document:
Eesti välismeedias 12. - 18. juuli 2012 | Välisministeerium
Search this site: Esileht > Press ja info > Eesti välismeedias > Eesti välismeedias 12. - 18. juuli 2012
Eesti välismeedias 12. - 18. juuli 2012
01.08.2012 RAHVUSVAHELINE AJAKIRJANDUS
VALGEVENE AJAKIRJANDUS
INDIA AJAKIRJANDUS
PORTUGALI AJAKIRJANDUS
Estonian Court Rules ESM Treaty Is in Line With Constitution
Eesti Riigikohus tegi teatavaks otsuse Euroopa Stabiilsusmehhanismi (ESM) põhiseaduslikkuse kohta, mis tähendab, et parlament saab selle ratifitseerida. Õiguskantsler Indrek Teder teatas märtsis, et ESM-i põhiseaduslikkuses on kahtluseid.
http://www.bloomberg.com/news/2012-07-12/estonian-court-rules-esm-treaty...
Eesti Riigikohus tegi teatavaks otsuse Euroopa Stabiilsusmehhanismi (ESM) põhiseaduslikkuse kohta, mis eemaldab viimase takistuse riigi osalemisel ESM-s. Vaid 10 kohtunikku 19-st leidis, et ESM on põhiseaduslik. Riigikohtu esimehe Märt Raski sõnul oli tegemist seni raskeima otsusega kohtu ajaloos. Rahandusminister Jürgen Ligi teatel võetakse ESM parlamendi poolt vastu tõenäoliselt juuli lõpus või augusti alguses. Eesti liitus eurotsooniga 2011. aastal ning on üks väiksemaid liikmesriike. Osalus ESM-s on Eesti jaoks kallis, olles 1000 EUR inimese kohta. Euroopa Stabiilsusmehhanismi pooldajad leiavad, et Eesti peab paremini Euroopasse integreeruma. Peaminister Andrus Ansip leiab, et koostöö kaudu on riigi huvid kõige paremini kaitstud. Avalikkus on Eestis ESM-i teemal pikalt debateerinud.
Estonia Is Home To Europe's First 'Bubble Hotel'
Stanley Jackson 13.07.2012
Eestis, Matsalu rahvuspargis avati esimene kuplikujuline majutusasutus, kus ühe öö hind maksab 99 EUR. Mullihotelli omanik Ermil Miggur sõnas, et majutusasutuse idee on tuua inimene loodusele lähemale ja samas pakkuda kaitset väliskeskkonna eest.
http://www.businessrevieweurope.eu/lifestyle/estonia-is-home-to-europes-...
BASE jumpers leap off Estonia’s tallest tower
Videoreportaaž Tallinna teletornis toimunud üritusest, kus BASE-hüppajad näitasid publikule erinevaid trikke.
http://www.euronews.com/nocomment/2012/07/14/base-jumpers-leap-off-eston...
Let's Talk Tallinn: When Distances Aren't Exact on the Culture 'Kilometer'
Korrespondent John Walton tunneb kurbust, et peab juba Eestist lahkuma. Enne ärasõitu külastab mees veel kultuurikilomeetrit, ala, mis Nõukogude Liidu ajal oli isoleeritud. Keskusest eemale kõndides jõuab kultuurikilomeetrit mööda Lennusadamasse, mille lähedal asub Kalamaja kalmistupark. Walton soovitab süüa ka Cha Dao restoranis, kus saab väga head hiina sööki.
http://www.jaunted.com/story/2012/7/13/113619/578/travel/Let's+Talk+Tall...
Bubble Hotel Opens In Estonia's Matsalu National Park
Videoreportaaž Eestis, Matsalu rahvuspargis avatud esimesest kuplikujulisest majutusasutusest, kus ühe öö hind maksab 99 EUR. Mullihotelli omanik Ermil Miggur sõnas, et majutusasutuse idee on tuua inimene loodusele lähemale ja samas pakkuda kaitset väliskeskkonna eest.
http://www.huffingtonpost.com/2012/07/12/bubble-hotel-opens-in-est_n_166...
War survivor smuggled refugees to safety
Lugu 94-aastase British Columbias asuva Invermere linna elanikust Leida Peeprest, kelle õnnelikule lapsepõlvele Eestis tõmbasid kriipsu peale okupatsioonivõimud. Küüditamine, sovetiseerimine ja muud okupatsiooniga kaasnevad õudused võtad hästi kokku Leida noorusaja. 1940. aastal abiellus Leida suusataja Alexander Peeprega, kuid nende rõõm oli lühike saksa okupatsiooni tõttu. Alexander mobiliseeriti saksa armeesse, kuid noormees otsustas põgeneda Soome ning ühines seal kohaliku sõjaväega. Esialgu jäi Leida äsjasündinud tütre Mariga Eestisse, kuid ka tal õnnestus 1942. aasta talvel Soome põgeneda. Nad suunati Soome põgenikelaagrisse, kus ootasid ees juba tuhanded sõja eest põgenenud eestlased. Soomes sai Leida uuesti kokku oma abikaasa Alexandriga, kuid kui 1944. aastal Soome ja NSVLi vaheline sõda lõppes, oli Leida pere sunnitud uuesti põgenema, sest Soome nõustus kõik Eesti põgenikud Venemaale välja andma. Tuhanded eestlased põgenesid seetõttu Soomest Rootsi, nendega sarnaselt ka Leida pere. Kanadasse kolis Leida ühes mehe ja tütrega 1950. aastal. Leidale meeldis Kanada ja uue kodulinna Toronto juures kõik. Alexander tutvustas kanadalastele uut spordiala nimega orienteerumine ning täna tuntakse teda „Kanada orienteerumise isana“, mille eest sai Alexander Ontario valitsuselt ka teenetemedali. Küsimusele, kuidas nii vanaks elada, kuid endiselt heas vormis olla vastas Leida: „Vaja on palju tööd teha ja elu nautida“.
http://www.columbiavalleypioneer.com/?p=6485
Eesti Riigikohus tegi teatavaks otsuse Euroopa Stabiilsusmehhanismi (ESM) põhiseaduslikkuse kohta, mis tähendab, et riik on vajadusel valmis aitama näiteks Hispaaniat.
http://www.nationalreview.com/corner/309427/weight-history-andrew-stutta...
Travel: Tallinn, the capital of Estonia, keeps visitors busy
Maist kuni septembrini on Läänemerel tihe kruiisituristide aeg. Enamik laevu külastab Stockholmi, Kopenhaagenit, Helsingit ja Peterburgi. Paljud kruiisilaevad teevad lisaks ka lühikesi, poolepäevaseid peatuseid mõnes teises linnas. Võiks arvata, et nende peatuste sihtpunkti nime on lihtne unustada, kuid Tallinn on midagi enamat. See väike riik kuulus koos naabruses asuvate Läti ja Leeduga kuni 1991. aastani Nõukogude Liidu koosseisu. Tänaseks on Eesti ühinenud Euroopa Liiduga ja kasutab ühisraha eurot, mis teeb Eestisse reisimise mugavaks. Tallinn ei ole loomulikult Londoni, Pariisi või Rooma sarnane „must see“ sihtkoht, kuid võiks öelda, et Tallinn on linn, mida võiks külastada, sest seal pakutakse piisavalt, et turiste kolm või neli päeva tegevuses hoida. Rangelt võttes ei ole Eesti puhul tegu Skandinaavia maaga ning keeleliselt ja kultuurilt erineb Eesti Taanist, Rootsist ja Norrast suuresti. Eesti keel on sarnane soome keelele ning levinud arvamus, et „seal oskavad kõik inglise keelt“ peab vähemalt Tallinnas küll paika. Autor võrdleb Tallinna vanalinna Disneyga, sest kõik oleks justkui ilusast pildiraamatust välja võetud. Veel leiab pikemat kajastust Eesti lähiajalugu (kusjuures kui natsi-Saksa võimu kohta öeldakse okupatsioon, siis Nõukogude võimu kirjeldamiseks seda sõna välditakse), pinged etniliste venelaste ja eestlaste vahel, kuid ka arhitektuur, viimasel ajal kiiresti kasvanud turistide arv ning ka see, et Maailmapank on Eesti paigutanud kõrge sissetulekuga riikide hulka.
http://www.presstelegram.com/lifestyle/ci_21079503/tallinn-capital-eston...
'Freak athlete' Margus Hunt becoming an instant hit on football field
Margus Hunt tuli Ameerikasse kergejõustiklasena, kuid vahetas kettaheite õlapatjade vastu ning lahkub ülikoolist ameerika jalgpallurina. Artikkel jätkub Margus Hunti intervjuuga, kus noormees meenutab, et mängis keskkoolis korvpalli, kuid poleks soovinud seda ülikoolis jätkata. Ameerika jalgpall tundus noormehele lihtsam, samuti meeldib talle meeskonnaga treenida. Kergejõustiku on Hunt praeguseks tagaplaanile jätnud. http://aol.sportingnews.com/ncaa-football/story/2012-07-15/margus-hunt-s...
Artikli autor, Cato Instituudi vanemteadur Daniel J. Mitchell, kirjutab, et on parajasti Eestis majandusreformi kõnet pidamas ning avaldas ühes Eesti päevalehes (Äripäev) oma arvamusloo. Tegemist on artikli ingliskeelse refereeringuga. Ta arvab, et Eesti peaks eirama Paul Krugmani seisukohti ja seades õige eeskuju saama Euroopa Hong Kongiks.
Eestikeelne artikkel: http://www.ap3.ee/opinion/2012/7/11/teadur-eesti-peaks-jaljendama-aasia-...
http://finance.townhall.com/columnists/danieljmitchell/2012/07/12/helpin...
Inside Estonia's see-through inflatable bubble hotel
Videoreportaaž Eestis, Matsalu rahvuspargis avatud esimesest kuplikujulisest majutusasutusest, kus ühe öö hind maksab 99 EUR. Mullihotelli omanikud on külalistele lubanud tavapäraste majutusasutustega võrreldes täiesti omanäolist elamust. http://www.bbc.co.uk/news/world-europe-18816212
Ojamaa’s fairytale is set for new twist
Veel kolme aasta eest oli 21aastane Henrik Ojamaa laenuks Stafford Rangersite juures, kuid nüüd mängib noormees Meistrite liigas Motherwelli meeskonnas. Ojamaa loodab, et Meistrite liiga eelringis satub tema meeskond vastamisi FC Copenhageniga. Ründaja on saanud viimaste mängudega palju enesekindlust ja ootab uut hooaega Motherwelli meeskonnas.
http://www.thesun.co.uk/scotsol/homepage/sport/spl/4429668/Ojamaas-fairy...
Estnisches Gericht für ESM-Vertrag
Eesti Riigikohus andis hinnangu, et ESM ei ole Eesti põhiseadusega vastuolus, mis tähendab, et Eesti saab ESM-is osaleda. ESM-i põhiseaduslikkust analüüsis 19 riigikohtunikku. Kokku laekus viis eriarvamust kümnelt kohtunikult. Riigikohus asus ESM-i aluslepinguga seonduvat analüüsima pärast seda, kui õiguskantsler Indrek Tederi kinnitas, et tema hinnangul on leping põhiseadusega vastuolus.
http://www.welt.de/politik/ausland/article108274659/Estnisches-Verfassun...
http://www.fr-online.de/newsticker/esm-und-fiskalpakt--wer-hat-schon-zug...
Saksa ajaleht Frankfurter Rundschau annab ülevaate põnevatest üritustest üle maailma, mis võiksid turistidele huvi pakkuda. Kümne ürituse ja tegevuse hulgas mainitakse ära ka Äksis hiljuti avatud Jääajakeskus. Muuseumi üheks tõmbenumbriks on elusuuruses mammuti koopia.
http://www.fr-online.de/reise/pop--rock-und-galopp--reise-ideen-aus-alle...
Hotel in Estland: Aus der Bubble die Sterne betrachten
Eestis avati mullihotell, mis pakub külastajatele erilist looduslähedust ja võimalust imetleda tähistaevast.
http://diepresse.com/home/panorama/welt/1264535/Hotel-in-Estland_Aus-der...
L'UE divisée sur le soutien au prix du lait
Euroopa Liidu riikide põllumajandusministrite vahel tekkisid diplomaatiliste allikate sõnul esmaspäeval erimeelsused selle üle, kas sekkuda madalate piimahindade tõttu turule. Sekkumist toetas ka Eesti. Poola kutsus EL-i põllumajandusministreid üles põllumeeste toetamiseks erakorraliste meetmete kasutuselevõtus võimalikult kiiresti kokkuleppele jõudma. Poola valitsuse hinnangul peaksid 2009. aasta piimatoodete kriisi sarnase kriisi ärahoidmiseks erakorraliste meetmete hulka kuuluma ka eksporditoetused. Poola seisukohta toetas diplomaatiliste allikate teatel ka Eesti.
http://www.lefigaro.fr/flash-eco/2012/07/16/97002-20120716FILWWW00401-l-...
Les criminels de guerre nazis les plus recherchés
Natslikes sõjaroimades kahtlustatav 97-aastane ungarlane László Csatáry, kes on Simon Wiesenthali keskuse tagaotsitavate nimekirjas esimene, leiti Budapestist. Wiesenthali keskus süüdistab Csatáryt Teise maailmasõja ajal 15 700 juudi küüditamisele kaasa aitamises. Artiklis tuuakse välja ka teised kurikuulsad tagaotsitavad, kelle hulgas on ka eestlane Mihhail Gorškov. Seda vene päritolu eestlast on süüdistatud 1943. aasta Slutzk geto juutide tapmises. Esialgu USA-s kodakondsuse saanuna tuli Gorškov tagasi Eestisse 2000. aastatel. USA võimud võtsid talt kodakondsuse. Eesti ametivõimud otsustasid lõpetada uurimise, seletades, et tegemist oli vale isikuga.
http://www.lefigaro.fr/international/2012/07/16/01003-20120716ARTFIG0039...
Les lumières d’Estonie
Philippe Blanchot, Karim Belali
Suvises autoajakirjas ilmunud Eestit tutvustav turismiartikkel. Viis aastat tagasi Leedut külastanud autor ootas innuga Eesti külastamist. Tallinn asub ligi 2400 km kaugusel Pariisist. Eestis kohapeal aitab kaasa GPS-i omamine, sest teemärgistus ei olnud just parimate killast. Seevastu saab Eestis internetti kõikjal: metsas, tänaval ja isegi praamil. Autor tutvustab Eesti geograafilisi mõõtmeid ja näitajaid, räägib pikkadest suveöödest ja kaunitest naistest. Ülevaade antakse nii Tallinna olulisematest kohtadest, kui ka turistisihtkohtadest nagu Saaremaa, Muhu ja Lahemaa rahvuspark. Balti riikidest põhjapoolseim on saksa-, slaavi -ja skandinaavia kultuuride segu.
L’Italie et l’Estonie tombent dans le MES
Kui Eesti ja Itaalia on ratifitseerimas ESMi, ei kiirusta Saksamaa oma arvamust andma. Eurotsooniga 2011. aastal liitunud Eestis teatas Riigikohus, et ESM-i leping ei ole põhiseadusega vastuolus. Riigikohus asus ESM-i aluslepinguga seonduvat analüüsima pärast seda, kui õiguskantsler Teder kinnitas, et tema hinnangul on leping põhiseadusega vastuolus. ESM-i põhiseaduslikkust analüüsis 19 riigikohtunikku. Kokku laekus viis eriarvamust kümnelt kohtunikult.
http://www.humanite.fr/monde/l%E2%80%99italie-et-l%E2%80%99estonie-tombe...
La voie est libre pour une ratification du MES par l'Estonie
Eesti Riigikohus teatas, et ESMi alusleping ei ole põhiseadusega vastuolus, mis tähendab, et Eesti saab ESM-is osaleda. Eestist võib saad 13. riik, mis lepingu ratifitseerib. Saksamaa on ootusäreval seisukohal ning hetkel uurib Karlsruhe kohus asja ning võimalik on, et enne sügist otsust vastu ei võeta. Ei Saksamaa, Itaalia ega Malta pole senini lepingut ratifitseerinud.
http://www.latribune.fr/actualites/economie/union-europeenne/20120712tri...
Feu vert de la Cour suprême d'Estonie au Mécanisme européen de stabilité
Eesti Riigikohus tegi teatavaks otsuse Euroopa Stabiilsusmehhanismi (ESM) põhiseaduslikkuse kohta. Riigikohus asus ESM-i aluslepinguga seonduvat analüüsima pärast seda, kui õiguskantsler Teder kinnitas, et tema hinnangul on leping põhiseadusega vastuolus. ESM-i põhiseaduslikkust analüüsis 19 riigikohtunikku. Kokku laekus viis eriarvamust kümnelt kohtunikult.
http://www.lesechos.fr/entreprises-secteurs/finance-marches/actu/afp-004...
Den estniska tagelharpans aterkomst
Intervjuu rahvamuusik Sofia Joonsiga räägib tema muusikuks kujunemisest ja rannarootslaste rahvamuusikainstrumendist "tagelharpanist", mida kasutati sajandeid, aga mis vaikis nõukogude ajal aastakümneteks. Eesti külalelu moderniseerumine 1980.-1990. aastatel kiirendas instrumendi väljasuremist veelgi. Kui Joons 1994. aastal Eestisse kolis, ei osanud seda instrumenti enam keegi mängida ega ka valmistada. Joons laskis Tartus ühel osaval käsitöömeistril pilli ERM-i jooniste järgi uuesti valmistada.
Joonsi juured on Naissaarel, kus tema isapoolne vanavanaema 20. sajandi algul üles kasvas. Tema vanemad põgenesid Eesti põhjarannikult Rootsi 1944. aastal, kus nad esmakordselt kohtusid ja abiellusid. Kui Sofia 1970.-1980. aastatel Rootsis üles kasvas, uhkustasid vähesed oma Eesti päritolu üle. Sofia jaoks tähendas Eesti identiteet inetuid klaassilmasid, halle rõivad ja melanhooliat, samas tundis ta pahameelt selle ebaõigluse üle, mis eestlasi oli tabanud.
1989. aastal langes Berliini müür ja raudväravad, mille taga Eesti oli, avanesid. Sofia kasutas võimalust ja külastas Eestit kultuurivahetuse raames. See oli õnnestunud kohtumine vanavanemate kodukandiga, mille vastu Sofial huvi tekkis. Kirg rahvamuusika vastu aitas tal oma Eesti päritolu leida. Kui talle pakuti unelmate tööd Tallinna muusikakoolis rahvamuusikaõpetajana, oli kerge Eestisse kolida. Ta sai vabad käed rahvamuusikaga edasi töötamiseks. Eesti kolleegid soovitasid tal töötada rannarootslaste koraalidega.
17 aastat hiljem on Joons tuntud oma uue plaadiga Strand…Rand. Plaadil laulab koos Sofia Joonsiga ka Meelika Hainsoo. Plaadil on unustatud rannarootslaste (eestirootslaste) muusika segatud uuemate nüanssidega ja sama tehnikat on Joons kasutanud ka oma uues shows Vormsi Perestroika, mis on tehtud koostöös poetess Kristiina Ehiniga.
Sofiast on saanud Eestis kuulsus ja enamikke tema videoklippe YouTube’is on vaadatud tuhandeid kordi. Väljarännanud rannarootslaste seas on Joons ka rannarootsi kultuuri eestkõneleja. Sofia sõnul on rannarootslasi nii vähe, et nad ei saa teha kultuuri vaid enda tarbeks, ilma et enamus eestlased teaks nende olemasolust. Selleta on raske taotleda riiklikku finantseerimist.
Estnisk pistolman hotade Sjundeaungdomar
Kolm noort, keda Eestis püstoliga ähvardati, on Pilistvere leerilaagrist lahkunud, aga ülejäänud jäid sinna. Intsident ei takista edaspidi Pilistveres laagrite korraldamist.
Eesti juurtega õmblejanna Liidia Sohlman kurdab, et paljud kliendid teevad ettepaneku ilma kviitungita arveldada. Sellega soovitakse saada allahindlust maksude maksmata jätmise arvelt.
Sohlman arvab, et selliseid ettepanekuid tuleb nõnda palju eesti aktsendi tõttu, kuid see ei seleta kõike. Tähtsam tundub olevat kliendi vaist ja teadmine, et tema on võrreldes Sohlmani-laadse käsitöölise ja väikeettevõtjaga tugevamal positsioonil.
Lisaks on õmblejate elu aina keerulisem, sest uusi odavaid riideid on poodides küllaga. Need on enamasti tehtud mujal kui Soomes – riikides, kus õmblemine maksab vähem.
Töö hulk on vähenenud viimastel aastatel nõnda palju, et kolm aastat tagasi pidi Sohlman loobuma oma töötegijatest.
Ettevõttel pole võlgu, kuid klientidelt ei saa nõuda liiga kõrget hinda ning 51-aastasena ei suuda Sohlman enam teha piisavalt pikki päevi, et õmblustöökoda oleks kasumlik.
Vuosaaren ampumisjutussa vangittiin viides
Helsingi ringkonnakohus vangistas esmaspäeval eestlase seoses Vuosaaris nädal aega tagasi toimunud tulevahetusega. Praeguseks on juhtumi käsitlemisel arreteeritud viis isikut, nelja neist kahtlustatakse tapmiskatses ja ühte võltsimises. Kõik mehed on eestlased.
Poliisi esittää neljää vangittavaksi Vuosaaren ampumisesta
Helsingi politsei andis täna välja vangistamiskäsu nelja mehe kohta, keda kahtlustatakse 1987. aastal sündinud eesti mehe tapmiskatses. Meest tulistati möödasõitvast autost ööl vastu esmaspäeva Vuosaaris. Autos oli üks soomlane ja neli välismaalast. Soomlast enam kuriteos ei kahtlustata.
Teinityttö ja anarhisti
YLE, Viimeinen kesä kartanossa, Teema 21.50
Filmi „Polli päevikud“ näidatakse Soome televisioonis.
Teos räägib 13-aastasest tüdrukust, kes naaseb aastal 1914 Berliinist Eesti rannikul asuvasse isa mõisa. Poliitiliselt on põnev aeg ning pead tõstab rahvuslus.
Linateos on vaimsel tasandil raske ja rõõmutu, kuid hoolimata süngetest toonidest on teda mõnes mõttes kaunis vaadata.
Pyörät rullaavat virolaiskaksikon töissä
Näitus Pro Puu galeriis. Kaksikud Kadi Pajupuu ja Marilyn Piirsalu sõidavad jalgrattaga ja teevad koos kunsti. Kõigepealt joonistab graafik Piirsalu puidule ja seejärel tekstiilikunstnik Pajupuu koob teose lõigates joonistuse tükkideks ning kasutades neid kudumisel. Tehnika on üsnagi ainulaadne.
Lisaks teeb Piirsalu tellimisel seinamaalinguid ning näitusel saab näha tema kolme videot.
Kaksikute koostöö sai alguse kaks aastat tagasi, kui tehti tööd kõrvuti asuvates ruumides. Kahe erineva tehnika sidumine on olnud viljakas, ka selle näituse teosed on valminud vaid viimase aasta jooksul.
Kadi Pajupuu tegi esimese puukudumi juba 1990. aastate lõpus.
Arveluttaako rippi- leiripaikka Virossa?
Pühapäeval leidis Eestis Pilistveres aset vahejuhtum, milles soome leerilaagri läheduses külapoe juures ähvardas mees relvaga laagris osalejaid.
Ürituse korraldajad leidsid siiski, et sündmuse järel ei ole vaja leerilaagri asukohta muuta.
Kaitseliit on Viron vapaaehtoinen rautanyrkki
Eesti on NATO liige ja kui organisatsiooni põhikirja järgitakse, siis on liidu kohus teha kõik juhul kui liikmesriiki rünnatakse. Raskelt liikuv NATO ei ole siiski kiiretoimeline imerohi, iga riik peab alguses suutma peatada ründaja oma jõududega, et anda aega NATO-le appi tõtata. Eestis peab seda rolli mängima Kaitseliit, mis on küll vabatahtlikkusel põhinev, kuid samas ametlik kaitsejõudude osa.
Kaitseliidus on 13 000 hästi koolitatud meest. Lisaks võtab Eesti kaitsejõud igal aastal teenistusse 3000 noort, keda koolitab umbes 2500 sõjaväelast. Teenistuse läbinutest moodustatakse reserv, kuid selle kokku kutsumine ja võitlustandrile saatmine võtab aega. Kaitseliit oleks vajadusel kiiresti mobiliseeritav. Täpne aeg, mis selleks kulub, on salastatud, kuid on teada, et kaitseliitlastel on kodus kapis täisvarustus ning vajalikud transpordivahendid on samuti valmis. Kaitseliitu toetab vajadusel ka Naiskodukaitse.
Maailmasõdade vahel tegutses Eestis tugev Kaitseliit, kus oli 60 000 meest. Kui Eesti juhtivad poliitikud tõstsid käed üles venelaste ees aastal 1940, siis lõpetas tegevuse ka Kaitseliit.
Poolteist aastat enne Nõukogude Liidu lagunemist asutati Järvakandis taas Kaitseliit. Sündmusel olid kohal ka KGB esindajad, kuid kuna neile oli arvatavasti juba selge, et suurriik on kokku varisemas, siis püsisid nad tagaplaanil ja tegid märkmeid.
Sama artikkel Turun Sanomat 15.07.2012
Harjoituksia kolme päivää kuussa
Gady Pähklemäe on noor kaitseliitlane, kes elab Tallinna naabruses Viimsis. Tema jaoks on kaitseliitlusest saanud eluviis, mille juurde kuulub enda vormis hoidmine ning sõjatehnika arengute tundmine. Pähklemäe üksus koguneb vähemalt kord nädalas ning õppuste jaoks läheb vaja vähemalt kolme päeva kuus. Ta on huvitatud ka kaitseväe rahvusvahelisest tegevusest.
Major Tanel Rütmani sõnul on lisaks teistele Baltimaadele tähtsad koostööpartnerid Taani ja Norra kodukaitsejõud, USA Marylandi rahvuskaart ning viimasel ajal ka Soome mitteametlik kaitserühm Maakaitsekoolitusühing.
Yle: Kansallisoopperan vaunuvalmistajalla isot verorästit
Rahvusooperi teatritehnikatellimus on läinud eesti allhankijale, kellel on Yle programmi „Ajankohtainen kakkonen“ edastatud infole tuginedes Soome riigile maksmata makse ligi 140 000 euro eest. Rahvusooper kuulutas oktoobris välja vähempakkumise, mille võitis soome firma SKS Mechatronics, kes omakorda esitas tellimuse eesti päritolu allhankijale Cosumelt. SKS Mechatronicsile teadaolevalt maksis eesti firma oma võla juba sel kevadel.
Viron korkein oikeus: EVM ei ristiriidassa maan perustuslain kanssa
Eesti Riigikohtu otsuse kohaselt ei ole Euroopa Stabiilsusmehhanism (ESM) vastuolus maa põhiseadusega, kuigi ESM võib piirata parlamendi otsustusvabadust majandusküsimustes, kirjutab Wall Street Journal. Eesti on ESM-i osalistest suuruselt tagantpoolt teine oma 0,19-protsendilise osalusega. Korra kohaselt läheb nüüd ESM heakskiitmiseks Eesti parlamenti, kus võidakse teha otsus veel juulikuu jooksul.
http://www.talouselama.fi/uutiset/viron+korkein+oikeus+evm+ei+ristiriida...
Viron Korkeakoulut löysivät Suomen pudokkaat
EBS avas eelmisel aastal filiaali Helsingis, selle aasta lõpus järgis eeskuju Tallinna Ülikool. Mõlemate koolide sihtrühma kuuluvad Soome ülikoolide ukse taha jäänud kandidaadid. Soovijaid on olnud oodatust rohkem ning teised Eesti kõrgkoolid kaaluvad samuti Soome laienemist.
Tallinna Tehnikaülikoolil, kes samuti plaanib avada osakonda Helsingis, on Tallinnas 220 Soomest pärit tudengit. Üks põhjus, miks Soomes tegutseda või Soomest üliõpilasi värvata, on kahanenud rahastamine, samuti elanikkonna vähenemine, sest väikesearvulised vanuserühmad on nüüd jõudmas kõrgkooli ikka. EBS-s maksab õppeaasta umbes 5000 eurot. KESKISUOMALAINEN
Virossa joka kymmenes yhtiö suomalaistaustainen
Soome ettevõtete huvi viia oma tegevus üle Eestisse kasvab pidevalt. Peamiseks põhjuseks on leebem maksusüsteem ja madalamad tööjõukulud. Aktiivselt tegutsevate Soome taustaga firmade arv on juba üle 4000, ehk iga kümnes ettevõte Eestis.
Eesti tundub jäävat ligitõmbavaks soomlastele veel pikemaks ajaks. Soome Perefirmade Liidu aasta alguses tehtud küsitluse kohaselt peavad rohkem kui pooled liikmetest tõenäoliseks järgmise viie aasta jooksul Eestisse laienemist. Kui varem siirdas oma tegevust teisele poole lahte pigem metalli- ja masinatööstus, siis nüüd on hakanud huvi tundma uued valdkonnad.
Incap ehitas Kuressaarde tehase juba aastal 2006 ning selle aasta alguses toodi ka juhtkond üle Tallinna. Incap rõhutab, et need otsused on olnud hästi toimivad ja kasumlikud.
Investeerimispankur Joakim Helenius tõdeb, et Eestil on selgelt paremad eelised ettevõtete rajamise sihtkohana.
Eesti majandusmudel sobib üsna hästi väikeriigile, kuid võib Soomes lisada pingeid.
Virossa rajoitetaan verotonta kauppaa rajalla
Eestis on tekitanud segadust uus Maksu- ja Tolliameti otsus kontrollida Venemaalt tulevate autode kütusepaakides oleva kütuse hulga vastavust Eestis plaanitava marsruudi pikkusega. Ida-Eestis on sajad inimesed siiani hankinud elatist palju odavama soome bensiini transpordiga üle piiri. Nüüdsest muutub selline äri võimatuks, kuid ka ausate juhtide elu muutub keerulisemaks.
Õiguskantsler Indrek Teder on alustanud uurimise, kas vastav muudatus on põhiseadusega kooskõlas. Ta viitas näitena ka sellele, et soomlased veavad suurel määral odavat alkoholi üle piiri, väidetavalt isiklikuks kasutuseks. Selline käitumisviis ei ole tõenäoliselt kasulik Soome majandusele ega kogu ühiskonnale, kuigi vastab EL-i direktiividele.
Viroon kartano- tai keskiaikaretkelle
Eestisse on ehitatud aastasadade jooksul tuhandeid mõisaid ja kindluseid, nendest enamik 1820. ja 1830. aastatel. Visitestonia.com soovitab auto omanikele 500 km pikkuseid teekondi, külastamaks mõisaid mitmel pool Eestit. Mõnedesse pääseb sisse ringi vaatama, teistes saab ööbida ja lõunatada või siis lihtsalt kõrval asuvas pargis pikniku pidada.
Keskaegsel ringkäigul külastatakse seitsme hansalinna keskaegseid kindluseid, mõisaid ja kirikuid.
Soomest organiseeritakse ka bussireise Eesti mõisatesse.
Ehlvest shakkaili voittoon
Eesti maletaja Jaan Ehlvest võitis 7 päeva kestnud rahvusvahelise maleturniiri Heart of Finland kaotamata ühtegi mängu.
Ehlvesti tippaeg jäi 1980. ja 1990. aastatesse ning kõrgeim positsioon on olnud maailmas paremuselt viies. Viimasel ajal on ta vähem mänginud, kuid vanad oskused on alles.
Hetkel tegeleb ta noorte ja laste maleharrastuse edendamisega.
Turniiril osales 145 mängijat seitsmest riigist.
Eesti Antifašismi Komitee väidab, et riigi kaitseminister õigustas neonatsi liikumist oma hiljutises kõnes Eesti Vabadusvõitlejate Liidu kogunemisel. Minister ütles, et nende võitlejate panus „päästis eesti rahva au“ ja oli „otsustava tähtsusega“ Eesti riigile. Taoline moraali ja seaduse hooletusse jätmine on Euroopa Liidu võimude põhjustatud ning toob endaga kaasa ajaloo võltsimist ja natsikurjategijate kangelasteks ülistamist. Komitee kutsus Pskovi regiooni esindajat Mikhail Margelovi üles osalema Sinimägede lahingu aastapäeva üritusel. Eesti Antifašismi Komitee ja teised inimõigustega tegelevad organisatsioonid on pahandanud Eesti võimudega SS-leegionäride marsside organiseerimises ja teistes sündmustes.
http://rt.com/politics/defense-minister-nazi-sentiments-248/
Неделю "Геликон-оперы" откроет "Борис Годунов"
Ириной Муравьевой
Eestis toimuvatel Saaremaa Ooperipäevadel on peaesinejaks Moskva Ooperiteater Helikon, kes astub festivalil üles 17.-20.juulini. Helikoni kunstiline juht Dmitri Bertman on saanud oma Tallinna ja Tartu lavastuste eest Maarjamaa risti ning Helikoni ooperiteater gastroleerib edukalt Rahvusooper „Estonias“ ning Tallinna Birgitta festivalil. Saaremaal pole nad kunagi enne veel esinenud, kuid sellegipoolest osteti nende etenduste piletid välja juba selle aasta aprillikuus. Festivali juhi ja Rahvusooper „Estonia“ nõuniku Arne Mikki sõnul esineb Helikon Kuressaares nelja etendusega: Mussorgski „Boriss Godunovi“, Jay Reise’i „Rasputini“, Rossini „Sevilla habemeajaja“ ning Bachi „Kohvikantaadiga“ ning samuti toimub „Helikoni ooperiteatri nädalal“ ka ooperiteatri artistide kontsert, millest võtab osa ka Soome kuulus lauljanna Karita Mattila.
http://www.rg.ru/2012/07/13/gelicon.html
http://www.tvkultura.ru/news.html?id=1050248&cid=178
http://lenta.ru/news/2012/07/16/gelicon/
Когда политика превыше экономики
Sel nädalal toimus kaks sündmust, mis olid geograafiliselt üksteisest kauged, kuid olemuselt seotud. Nimelt koguneb Leedu Seim Vilniuses erakorralisele istungile, et otsustada referendumi üle seoses Visaginase tuumaelektrijaama ehitamisega riigi territooriumile, mille projektis peaksid osalema ka Eesti ja Läti. Tokyos aga arutatakse riigist sõltumatu uurimiskomisjoni koostatud ametliku aruannet „Fukushima“ tuumaelektrijaama õnnetusest.
Valik, mille Leedu tegi tuumajaama reaktori tüübi valimisel ning tuumajaama ehitusettevõtja puhul, ei ole aga leedu rahva kui ka naaberriikide elanike seas saanud eriti üksmeelse vastukaja osaliseks. Miks valiti kõikidest võimalikest variantidest Visaginase tuumajaama tarbeks välja just sama tüüpi reaktor, mis oli ka Fukushimas ning miks on projekti strateegiliseks investoriks just Hitachi Ltd, kes kannab oma osa vastutusest Fukushima õnnetuse eest, kuna oli otsene osaline tuumajaama ehituses?
http://www.rg.ru/2012/07/15/voprosy-site.html
МИД возмущен участием министра обороны Эстонии в неонацистской акции
Vene Föderatsiooni Välisministeerium on nördinud hiljuti Kuressaares toimunud vabadusvõitlejate liidu 20. kokkutuleku suhtes ning Eesti Kaitseministri Urmas Reinsalu osalemisest antud üritusel. Vene Föderatsiooni Välisministeeriumi sõnul on sellised üritused, mis on suunatud endiste SS-laste ning kohalike kollaboratsionistide ülistamisele, tahtlikud natsimeeleolude juurutamise katsed Eesti ühiskonnas ning avameelne irvitamine nende üle, kes oma elu hinnaga päästsid maailma „pruunist katkust“.
Eriti suurt pahameelt tekitav oli Eesti kaitseministri Urmas Reinsalu osavõtt antud üritusest. Venemaa Välisministeeriumi sõnul annab Reinsalu tänuavaldus fašistidele järjekordse tõendi Eesti eesmärgikindlast Teise maailmasõja sündmuste mütologiseerimisest ning katsest muuta natslikud kurjategijad rahvuslikeks kangelasteks.
http://www.rg.ru/2012/07/17/akciya-anons.html
http://www.rosbalt.ru/main/2012/07/18/1012172.html
Антифашист: России грозит участь старой Европы
Üks organisatsiooni „Öine Vahtkond“ liidreid, antifašist ning „mittekodanik“ Maksim Reva arvab, et kõik, kel on võimalus saada Vene kodakondsus lihtsustatud korras, peavad olemas sellega rahul. Seda kuulutas Reva pärast Venemaa Föderatsiooni presidendi Vladimir Putini avaldust muuta Venemaa kodakondsuse saamine lihtsamaks inimestele, kes on sündinud Nõukogude Liidus. Reva sõnul kasutavad Balti riikide „mittekodaniku“ staatusega inimesed, aga ka kodanikud kindlasti võimalust saada Vene kodakondsus, kui viimase taotlemine hakkab toimuma lihtsustatud korras. Seda peamiselt põhjusel, et hetkel on kolme Balti riigi majandused raskes seisus.
http://www.rosbalt.ru/exussr/2012/07/13/1010756.html
Электронная очередь на границе России и Эстонии заработала
Eelmise aasta augustist Eesti idapiiril kasutusel olnud eelbroneerimise ja virtuaalse järjekorra süsteem alustas 14.juulil funktsioneerimist katserežiimil ka Venemaa piiripunktides Eesti suunas liikuvate sõidukite suhtes. Kuni 30.novembrini toimub sõidukite liikumine üle piiri Shumilkino-Luhamaa, Kunichnaja Gora-Koidula ning Ivangorod-Narva piiripunktides lisaks elavale järjekorrale ka elektroonilises järjekorras. Süsteem ei kaota järjekordi piiriületamisel, vaid muudab need virtuaalseks.
http://www.travel.ru/news/2012/07/16/203394.html
Эстония познакомит с историей шахтерского дела
Eesti üks erilisemaid muuseumeid on Kohtla-Nõmme kaevanduspark, kus interaktiivses vormis jutustatakse kaevandustööst, põlevkivi tootmisest ning energeetika valdkonnast. 2012.aasta juulist avas park uue suvehooaja. Kohtla-Nõmme kaevanduspark on turistidele olnud avatud alates 2001.aastast. Turistidel on võimalik külastada maa-aluseid kaevandusšahte, mille külastust elavdavad eriefektid, pargiterritooriumiga saab aga tutvuda jalgsi või ratast rentides ning pargialal asub ka unikaalne kultus- ning loodusobjekt- kivihiis.
http://www.travel.ru/news/2012/07/17/203466.html
Таллин начнет принимать круизные суда в массовом порядке
Järgmise aasta sügiseks saab Tallinna uue, 420-meetri pikkuse sadamakai kruiisilaevadele Tallinna sadamas. Uue sadamakai ehitamine on seotud Eestisse meritsi saabuvate turistide arvu olulise suurenemisega. Eeldatakse, et käesoleva hooaja lõpuni jooksul külastab Eesti pealinna kokku enam kui 200 kruiisilaeva, mis toimetavad siia turistid, kes soovivad näha Tallinna.
http://www.ayda.ru/estonia/news/4232
В Удмуртию из Эстонии прибыла делегация деятелей культуры
Eile, 15.juulil saabusid 17 Eesti kultuurivaldkonna spetsialisti ning korraldajat Iževskisse, Udmurdi vabariiki ning nende visiidi eesmärgiks on tutvuda udmurdi paljurahvuselise kultuuriga (udmurdi, tatari, vene), arendada kultuurilist ning turismitegevust, tegeleda udmurdi kultuuriasutuste ning omavalitsuslike moodustiste töö korraldamisega. Lisaks korraldatakse vabariigi sotsiaal-kultuurilise valdkonna spetsialistidele 16.-17.juulil soome-ugri rahvuslikku tantsukultuuri käsitlev praktiline seminar, kus osalevad eesti ja udmurdi juhendajad ning samuti eesti rahvusliku köögi „meistriklass“. http://www.myudm.ru/node/30918
Suvel toimub Eestis mitmesuguseid üritusi igale maitsele ning seejuures on sissepääs suuremale osale üritustest tasuta. Nende seas on ka festival „Valge Daami aeg“, mis toimub Haapsalu piiskopilinnuses, kus võib näha teatraliseeritud etendust, kontserte ning külastada mitmesuguseid laatasid. Sel aastal toimub festival 3.-5.augustini. Tasuta on ka Tartus toimuvad Hansapäevad, Merepäevad Kuressaares, Rukkifestival Sangaste vallas ning ajalooline pidustus „Narva lahing“.
http://tourism.pln24.ru/tourism/vtourism/actour/116478.html
Эстония станет ближе нижегородцам
Täna, 18.juulil leidis Nižni Novgorodi oblasti Väikeettevõtluse toetamise ja arendamise, tarbijaturu ning teenuste ministeeriumis aset esitlus Eesti turismipotentsiaalist. Viimasel ajal on iga aastaga suurenenud Balti riike, eriti Eestit külastavate Vene turistide hulk. Kuid enamasti saabuvad sellised turistid vaid Moskvast ja Peterburist. Seega, selleks, et suurendada Eestisse Venemaa eri regioonidest tulevate turistide arvu ning tutvuda Eesti turismipotentsiaaliga, viis hotellikett „Meriton Hotels“ läbi eelnimetatud esitluse. Üritusel oli ka Eesti ning Nižni Novgorodi turismiäri esindajatel võimalik luua otseseid kahepoolseid suhteid. Regionaalses ministeeriumis rõhutati toimunut kui sündmust, mis mõjutab turismivoogusid ja mitte ainult Venemaalt Eestisse, vaid ka vastupidises suunas.
http://www.travelnn.ru/?id=67885&template=yandex
Тысячи людей собрались в трех гаванях Таллина, чтобы отметить Дни Балтийского моря
Tallinna Merepäevi tähistatakse laada, purjeregattide võiduajamise ning vesilennukite võistlusega. „НТВ“ korrespondent Aleksei Prokin külastas Merepäevade raames Meremuuseumit Tallinnas, nägi kaatrite võistlust ning seda, kuidas paduvihm oleks äärepealt rikkunud ürituse põhisündmuse- vesilennuki maandumise sadamas, kuna lained olid suured. Seega nägid Tallinna elanikud esimest korda 60 aasta jooksul hüdroplaani maandumas. Lisaks pakuti kalaturul Balti kaladelikatesse.
http://www.ntv.ru/novosti/312924/
Эстония призывает Финляндию принять участие в проекте Rail Baltica
Eesti Majandus-ja Kommunikatsiooniminister Juhan Parts saatis kirja Soome transpordi-ja kommunikatsiooniministrile Merja Kyllönenile kirja, milles kutsub riiki üles võtma osa Rail Baltica raudteeliini ettevalmistavas töös. Töögruppi kuuluvad praeguse seisuga Eesti, Läti, Leedu ning Poola ja järgmine rühma kokkusaamine leiab aset septembrikuus Poolas. Rail Baltica projekt suurendaks Euroopa Liidu lisainvesteeringute võimalust antud regioonis, samuti annab projekt osalevatele riikidele täiendavaid võimalusi reisijate- ning kaubaveoks. Lisaks tekib raudteeliini tulemusena raudtee otseühendus Balti riikide ning Lääne-Euroopa vahel.
http://www.rzd-partner.ru/news/2012/07/12/378874.html
Eesti bussifirma Lux Express plaanib käiku panna rongiühenduse Tallinna ja Peterburi vahel, planeeritud on see 2015.aastaks. Eeldatavalt võtab rongisõit mitte enam kui neli tundi ning piirikontroll tehakse sõidu pealt. Lux Express plaanib osta kaks Šveitsi Stadleri rongi. Ettevõtte juhatuse esimehe Hannes Saarpuu sõnade kohaselt ei ole ühe rongi käikupanemine majanduslikult mõttekas ning plaanitakse teha kolm kuni neli Tallinn-Peterburi sõitu päevas. Projekti planeeritakse investeerida 20 miljoni eurot, kuid enne veel peab ettevõtte leidma Vene partneri ning rääkima läbi ka piiriteenistustega.
http://lenta.ru/news/2012/07/13/lux/
http://www.rbcdaily.ru/2012/07/13/industry/562949984309979
http://infox.ru/auto/transport/2012/07/13/Estoniya_zapustit_sk.phtml
http://www.tourprom.ru/news/17757/
http://news.turizm.ru/estonia/38000.html
http://www.fontanka.ru/2012/07/13/028/
http://www.metronews.ru/novosti/estoncy-planirujut-zapustit-skorostnoj-p...
Дрессен, осужденный в Эстонии за госизмену, пошел на вербовку ФСБ из-за денег - глава полиции безопасности
Eesti Kaitsepolitseiameti peadirektori Raivo Aegi sõnul olid Aleksei Dresseni riigireetmise põhiliseks põhjuseks raha. Lisaks arvas Aeg, et üks põhjustest, miks Dressen nõustus koostööga Venemaa Föderatsiooni Föderaalse Julgeolekuteenistusega (FSB), olid ka tagasilöögid karjääris. Näitena toob Aeg 2001.aasta, mil Dressen andis lõpliku nõusoleku püsivaks koostööks FSB-ga. Samal ajal toimus aga ka langusperioodiga Dresseni Kaitsepolitseiameti karjääris. Veel rõhutas Aeg, et tõestuseks Venemaa eriteenistuste huvist Eesti vastu kõneleb ilmekalt ka see, et Dresseni agendijuht oli kõrgel positsioonil FSB Moskva ning Moskva oblasti töötaja.
В Эстонии проходит выставка проектов памятника жертвам коммунизма
Eesti Kultuuriministeerium koos Eesti arhitektuurimuuseumi ning Eesti Arhitektide Liiduga pani aluse kommunismiohvrite memoriaali erinevaid variante tutvustavale rändnäitusele. Esimese näituse avas Eesti kultuuriminister Rein Lang Haapsalus, sel aastal pannakse näitus üles veel neljas Eesti linnas, järgmisel aastal aga seitsmes linnas. Rändnäituse lõppedes esitleb Kultuuriministeerium Eesti valitsusele konkursile saabunud töid koos näitusekülastajate kommentaaridega, mille alusel tehakse otsus mälestusmärgi lõpliku variandi osas.
Министр обороны Эстонии выразил признательность "борцам за свободу" Эстонии
Eesti Kaitseminister Urmas Reinsalu avaldas 20. Vabadusvõitlejate Liidu kokkutulekul tänu vabadusvõitlejatele. Reinsalu sõnul oli vabadusvõitlejate panus, mis tulenes õigusliku järjepidevuse printsiibist, otsustava tähtsusega Eesti vabariigi jaoks ning samal ajal päästis ka see eesti rahva au. Reinsalu lisas, et käesoleva aasta veebruaris võttis Eesti Riigikogu ka vastu otsuse, millega tunnustas de facto Eesti iseseisvuse eest võidelnuid. Reinsalu sõnas ka, et tänased põlvkonnad juhinduvad vabadusvõitlejate valmidusest eneseohverdusteks ning et Eesti on valmis kaitsma nii ennast kui oma liitlasi.
http://www.rosbalt.ru/exussr/2012/07/15/1011096.html
http://www.newspb.ru/allnews/1551601/
Канцлер права Эстонии проверяет деятельность таможни на границе с Россией
Eesti õiguskantsler Indrek Teder alustab menetlust kontrollimaks Maksu-ja Tolliameti tegevust piiril Venemaaga. Tederi sõnul on viimase kahe nädala jooksul tema poole pöördunud mitmeid inimesi, kes ärritab tolliametnike töö Luhamaa ning Koidula piiripunktides- sissesõidul Eestisse küsitakse autojuhtidelt, mis on nende sõidu lõpp-punkt ning kontrollitakse kütusekogust autopaagis. Kui kütust on rohkem kui on tarvilik sõiduks sihtpunkti, nõuavad tolliametnikud antud bensiini deklareerimist ning sellelt aktsiisi maksmist.
Teder arvab, et Maksu-ja Tolliametil on õigus nõuda aktsiisi maksmist inimestelt, kes transpordivad kütust Venemaalt Eestisse regulaarselt edasimüümise eesmärgil, kuid seda ei tohiks nõuda inimestelt, kes toovad kütust aeg-ajalt ning omaenda tarbeks. Tederi meelest tekib toetudes Euroopa Liidu õigusnormidele, küsimus, kas Eesti võib keelata juhuslikku oma tarbeks kasutatava bensiini toomise Eestisse. Teder pöördus ka eelmisel reedel, 13.juulil Eesti rahandusministri Jürgen Ligi poole, et viimane esitaks nelja nädala jooksul õiguskantslerile selgitused Maksu-ja Tolliameti tegevusest Eesti idapiiril.
Министр обороны Эстонии оправдывает неонацизм - Антифашистский комитет
Eesti Arnold Meri nimeline Antifašistlik Komitee arvab, et Eesti Kaitseministri Urmas Reinsalu esinemine 20. vabadussõjalaste liidu kokkutulekul õigustas neonatslikke meeleolusid riigis. Antifašistliku komitee „Interfaxile“ edasi antud avalduses (millele on alla kirjutanud Antifašistliku Komitee esimees Andrei Zarenkov) väidetakse, et Reinsalu pöördumine tõestas kõigile, et natslikul ideoloogial võib olla õigustus ning Hitleri käskude täideviijad Eestis võivad saada rahvuslikeks kangelasteks. Avaldusest selgub ka, et Antifašistlik komitee saatis Venemaa Föderatsiooninõukogu liikmele Mihhail Margelovile kutse osaleda 28.juulil toimuval SS-veteranide kokkutulekul Sinimägedes.
Эстония уйдет из Афганистана только вместе с остальными союзниками - премьер Ансип
Teisipäeval, 17.juulil teatas Eesti peaminister Andrus Ansip kohtumisel Afganistani presidendi Hamid Karzaiga Kabulis, et Eesti lahkub Afganistanist vaid koos teiste NATO liikmetega Ansip rõhutas, et on oluline, et allianss tegutseb ühtsena ning et allianssi liikmed lahkuvad Afganistanist samamoodi koos, nagu nad sinna ühiselt ka saabusid. Ansip lubas ka jätkata sõjalise toetuse osutamist nii kaua kuni seda vajatakse Afganistanis. Ansipi kohaselt hakkab Eesti Afganistani julgeolekujõude toetama politsei ettevalmistamisega- Eesti on suunanud Euroopa Liidu politseimissiooni neli ning NATO väljaõppemissiooni veel neli politseiinstruktorit. Karzai tänas Eestit viimase panuse eest Afganistani julgeolekusse ning tutvustas Ansipile ka Afganistani tulevikuplaane. Samuti tundis Karzai kohtumisel huvi Eesti meditsiinihariduse ning Eestis osutatavate e-teenuste suhtes.
Спецслужбы Эстонии незаконно преследуют партию Центра, которая отстаивает права русских - мэр Таллина
Tallinna linnapea ning suurima opositsioonipartei Keskerakonna esimees Edgar Savisaar pöördus rahvusvaheliste inimõiguste organisatsioonide poole seoses Eesti Kaitsepolitseiameti ning Riigiprokuratuuri rünnakutega Savisaare suhtes. Savisaare sõnul on eelkõige kahe viimase aasta jooksul Eesti massimeediaallikates levitatud artikleid selle kohta, et Savisaar on väidetavalt Venemaa Föderatsiooni Föderaalse Julgeolekuteenistuse (FSB) agent, Kaitsepolitseiameti ning Riigiprokuratuuri initsiatiivil viidi läbi ka laiaulatuslikud läbiotsimised seoses väidetava ebaseadusliku sponsorirahaga ühelt ettevõtjalt 500 euro ulatuses, kes hiljem osutus tegelikkuses Kaitsepolitseiameti provokaatoriks.
Läbiotsimised on toiminud ka mitmete teiste Riigikogu opositsiooniliikmete korterites, samuti üritab Kaitsepolitseiamet oma iga-aastastes aastaraamatutes kujutada Keskerakonda halvas valguses. Savisaar on praeguse seisuga pöördunud Amnesty Internationali, Human Rights Watchi, Euroopa Inimõiguste voliniku poole, inimõiguste organisatsioonide poole on pöördunud ka mitmed Riigikogu liikmed ning omavalitsustegelased.
В Таллине отвергают заявления Москвы о насаждении пронацистских настроений в Эстонии
Eesti Kaitseministeerium lükkab tagasi Venemaa Föderatsiooni Välisministeeriumi etteheited justkui oleks Eesti kaitseministri esinemine 14.juulil aset leidnud Vabadusvõitlejate Liidu 20.kokkutulekul ülistanud natsismi ja fašismi. Eesti Kaitseministeeriumi sõnul pole Reinsalu pöördumisel mingit seost natsismi või fašismiga, kuid vabadusvõitlejad väärivad tunnustust. Kaitseministeerium rõhutas, et Eesti mõistab hukka nii saksa kui nõukogude totalitaarsete režiimide kuritööd ning ideoloogia. Samal ajal aga peetakse Kaitseministeeriumi sõnul oluliseks tunnustada inimesi, kes võitlesid Eesti vabariigi taastamise eest nõukogude või saksa okupatsioonivägede vastu.
http://www.newspb.ru/allnews/1552857/
В Эстонии возвели надувную гостиницу
150 kilomeetri kaugusele Tallinnast, Matsalu Rahvusparki on tekkinud omapärane täispuhutav hotell. Hotelli omaniku, Ermil Migguri sõnul on sellise hotelli mõte jäta inimene omapäi puutumata loodusesse, kus ta saab kas olla rahus omaenda mõtete või koos kellegi erilisega. Kerakujulist ehitist toestab seestpoolt õhk, sees on magamistuba ja koridor. Tualetti ning teisi mugavusi ei ole samamoodi puudub ka. Üks öö hotellis maksab 99-129 eurot. Külastajaid veel ei ole olnud, kuid Migguri sõnul on tellimusi juba esitatud.
http://5min.by/news/naduvnaja-gostinica-zhdet-ljubitelej-prirodi.html
1,3 miljoni elanikuga Eesti on peaaegu täielikud kaetud tasuta traadita internetiga. Eesti on suure ambitsiooniga väike riik, mille tehnoloogianohikud on juba loonud populaarse tarkvara Skype’i. Enne taasiseseisvumist oli asjade seis Eestis hoopis teistsugune. Jossif Stalini käsul tapeti ja küüditati ligi kolmandik väikese riigi elanikkonnast, misjärel toodi demograafia muutmise eesmärgil riiki sisse palju venelasi. Tallinn oli ka nõukogude ajal kõrgtehnoloogia valdkonnas eeskujuks teistele. KGB kasutas jälitustegevuseks kaht linna kõrgeimat hoonet, Viru hotelli ja Oleviste kirikut. Tänapäeval asub Viru hotelli 23. korrusel KGB muuseum. Jutuajamisel ameeriklasest ärimehega selgub, et eestlastel on väga hea haridustase, eriti reaalainetes. 360 aastat vanas Tartu Ülikoolis saab õppida väga heal tasemel. Teise positiivse nähtusena toob ärimees välja ametiasutuste efektiivse korralduse. 2011. aasta oktoobris ütles Eesti majandusminister Juhan Parts intervjuus saksa ajakirjale Der Spiegel, et pärast nõukogude võimu soovisid eestlased avatud riiki. Läheb veel kaua aega, enne kui Eesti jõuab Lääne-Euroopa riikidega samale tasemele, kuid internetiteenuste pakkumise kaudu on sinna jõudmine lihtsustatud.
http://blogs.intoday.in/index.php?option=com_myblog&show=An-experiment-i...
Üks Skype’i loojatest, Jaan Tallinn argumenteerib, et tehnoloogia areng on suuresti asendanud evolutsiooni. Masinad muutuvad inimestest targemaks. Tallinn hoiatab, et kui me pole piisavalt ettevaatlikud, siis võib see viia globaalse ökoloogilise katastroofini.
http://www.smh.com.au/technology/sci-tech/rise-of-the-machines-20120718-...
http://www.sbs.com.au/news/article/1667346
Interview with the President of Estonia
Portugali telekanali intervjuu Toomas Hendrik Ilvesega. President räägib Euroopa finantskriisist ja rangest fiskaalpoliitikast. Ilves räägib oma seiskohtadest Hollande’i võimuletulekuga ning muutustest, mis sellega kaasas võivad käia. President rõhutab, et majanduskasvu saavutamiseks ei peaks jätkama poliitikat, mis meid sellesse kriisi tõi. Eesti president arutleb ka väikeriigi positsiooni üle Euroopa Liidus. Eesti järgib kõiki etteseatud reegleid ning presidendi arvates ei ole õiglane väita, et Eesti on ELis "teise järgu riik", eriti kui väide tuleb riigi poolt, kes reegleid ei järgi.
http://www.youtube.com/watch?v=OA34BHD4tzE
Danmark er langsom på nettet
State of the Internet raport tõstab esile Eesti eesmärki, et aastaks 2015 on kogu rahvastiku internetikiirus 100Mbit/s. Taanis on eesmärgiks, et aastaks 2010 on firmadel ja eraisikutel võimalus endale selline kiirus saada.
http://jyllands-posten.dk/digitalt/computer/article4778554.ece

References: Riigikohus 
 Riigikohus 
 Riigikohus 
 Riigikohus 
 Riigikohus 
 Riigikohus 
 Riigikohus 
 kohus 
 Riigikohus 
 Riigikohus 
 kohus